Arystoteles (gr.: Ἀριστοτέλης, Aristotelēs; ur. 384 p.n.e., zm. 322 p.n.e.) – jydyn s třech, kole Platōna a Sokratesa nojsrogšych filozofōw greckych. Stwořōu ôpozycyjny do platōnismu a rōwniy spōjny systym filozofičny, kery fest dziouou na filozofijo a nauka ojropejsko a tyž jygo chřeścijańsko ôdmiana mianowano tōmismym bōua ôd XIII w. a je do dzisiej ôficyjolnōm filozofijōm Kościoua katolickigo. Arystoteles pouožōu sroge zasugi we astrōnōmije, fizyce, biologije a logice, nale tajla jygo teoryje astrōnōmičnych a fizyčnych ôkazoua sie felerno. Zbyt rygorystyčno akceptacyjo uōnych teoryje bez předstawicielōw filozofije scholastyčnyj stoua sie jydnōm s přičyn ôpōźniynio rozwoju uōnych nauk we Ojropie, nale s drōgi strōny myśl Arystotelesa zainspirowoua do pošukiwanio nowych hipotez we kosmologije a fizyce bez krytyčnych arystotelikōw juž we XIII a XIV wieku (zwuašča tzw. "via moderna" we filozofije).